CELEX: 32022R0057
Language: lt
Date: 2022-01-14 00:00:00
Title: Komisijos įgyvendinimo reglamentas (ES) 2022/57 2022 m. sausio 14 d. kuriuo iš dalies keičiamas Įgyvendinimo reglamentas (ES) 2019/1379, kuriuo pagal Reglamento (ES) 2016/1036 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos kilmės dviračiams nustatomas galutinis antidempingo muitas, taip pat taikomas importuojamiems iš Indonezijos, Malaizijos, Šri Lankos, Tuniso, Kambodžos, Pakistano ir Filipinų siunčiamiems dviračiams, deklaruojamiems arba nedeklaruojamiems kaip šių šalių kilmės

2022 1 17   
               
               
                  LT
               
               
                  Europos Sąjungos oficialusis leidinys
               
               
                  L 10/15
               
            
         KOMISIJOS ĮGYVENDINIMO REGLAMENTAS (ES) 2022/57
         2022 m. sausio 14 d.
         kuriuo iš dalies keičiamas Įgyvendinimo reglamentas (ES) 2019/1379, kuriuo pagal Reglamento (ES) 2016/1036 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos kilmės dviračiams nustatomas galutinis antidempingo muitas, taip pat taikomas importuojamiems iš Indonezijos, Malaizijos, Šri Lankos, Tuniso, Kambodžos, Pakistano ir Filipinų siunčiamiems dviračiams, deklaruojamiems arba nedeklaruojamiems kaip šių šalių kilmės
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 14 straipsnio 1 dalį,
         kadangi:
         
                     (1)
                  
                  
                     importuojamiems Kinijos Liaudies Respublikos kilmės dviračiams taikomi galutiniai antidempingo muitai, nustatyti Komisijos įgyvendinimo reglamentu (ES) 2019/1379 (2);
                  
               
                     (2)
                  
                  
                     bendrovė „Oyama Bicycles (Taicang) Co., Ltd“ (toliau – „Oyama“), kurios papildomas TARIC (3) kodas yra B773 ir kuri yra bendrovė, kuriai taikoma individuali 0 % antidempingo norma, pranešė Komisijai, kad, atsižvelgdama į savo verslo plėtros poreikius, pakeitė savo pavadinimą į „Oyama Technology (Jiangsu) Co., Ltd“ ir į savo veiklą įtraukė papildomą verslo sritį – „Variklio ir jo kontrolės sistemos moksliniai tyrimai ir plėtra“. Pakeitusi savo pavadinimą (4), 2020 m. lapkričio 23 d. bendrovė paprašė Komisijos patvirtinti, kad pavadinimo pakeitimas nedaro įtakos bendrovės teisei naudotis individualia antidempingo muito norma, taikyta bendrovei ankstesniu pavadinimu;
                  
               
                     (3)
                  
                  
                     Komisija išnagrinėjo byloje turimą informaciją ir padarė išvadą, kad pavadinimo pakeitimą 2020 m. lapkričio 3 d. deramai užregistravo atitinkamos valdžios institucijos (Taicango miesto rinkos priežiūros ir administracijos biuras) ir jį pakeitus nebuvo užmegzti jokie nauji ryšiai su kitomis bendrovių grupėmis, kurių Komisija netyrė. Vadinasi, šis pavadinimo pakeitimas nedaro poveikio Įgyvendinimo reglamente (ES) 2019/1379 nustatytiems faktams, visų pirma – bendrovei taikomai antidempingo muito normai;
                  
               
                     (4)
                  
                  
                     atsižvelgdama į tai, kas išdėstyta ankstesnėje konstatuojamojoje dalyje, Komisija mano esant tikslinga iš dalies pakeisti Įgyvendinimo reglamentą (ES) 2019/1379, kad būtų atsižvelgta į pakeistą bendrovės pavadinimą, kuriuo bendrovei iš pradžių buvo priskirtas papildomas TARIC kodas B773, ir į tai, kad pavadinimo pakeitimas turėtų įsigalioti nuo jo registracijos dienos, t. y. 2020 m. lapkričio 3 d.;
                  
               
                     (5)
                  
                  
                     šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Įgyvendinimo reglamento (ES) 2019/1379 1 straipsnio 2 dalis iš dalies keičiama taip:
               
                           „Oyama Bicycles (Taicang) Co. Ltd.“
                        
                        
                           B773
                        
                     pakeičiama
               
                           „Oyama Technology (Jiangsu) Co.,Ltd“
                        
                        
                           B773
                        
                     
            
               2.   Papildomas TARIC kodas B773, pirmiau priskirtas bendrovei „Oyama Bicycles (Taicang) Co. Ltd“, nuo 2020 m. lapkričio 3 d. taikomas bendrovei „Oyama Technology (Jiangsu) Co., Ltd.“
            
            
               3.   Galutiniai muitai, taikomi importuojamiems bendrovės „Oyama Technology (Jiangsu) Co., Ltd“ pagamintiems produktams, viršijantys Įgyvendinimo reglamento (ES) 2019/1379 1 straipsnio 2 dalyje bendrovei „Oyama Bicycles (Taicang) Co. Ltd“ nustatytą antidempingo muitą, grąžinami arba atsisakoma juos išieškoti pagal taikomus muitų teisės aktus.
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 14 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 176, 2016 6 30, p. 21.
         
            (2)  2019 m. rugpjūčio 28 d. Komisijos įgyvendinimo reglamentas (ES) 2019/1379, kuriuo pagal Reglamento (ES) 2016/1036 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos kilmės dviračiams nustatomas galutinis antidempingo muitas, taip pat taikomas importuojamiems iš Indonezijos, Malaizijos, Šri Lankos, Tuniso, Kambodžos, Pakistano ir Filipinų siunčiamiems dviračiams, deklaruojamiems arba nedeklaruojamiems kaip šių šalių kilmės (OL L 225, 2019 8 29, p. 1).
         
            (3)  Europos Sąjungos integruotasis muitų tarifas.
         
            (4)  Taicango miesto rinkos priežiūros ir administracijos biuro (angl. Taicang City Market Supervision & Administration Bureau) pakeitimo registracijos patvirtinimo pranešimas, užsienio investicijų bendrovės pakeitimo registracijos Nr. 11030002, 2020 m. lapkričio 3 d.